open-index/open-wikipedia-markdown huggingface dataset:
Alexander Sennikov

**Alexander Nikolajevitš Sennikov** (, s. 1972) on venäläinen kasvitieteilijä, joka on työskennellyt vuodesta 2006 lähtien Helsingin yliopistossa. Hän toimii intendenttinä Luonnontieteellisen keskusmuseon Kasvimuseossa. Ennen vuotta 2006 Sennikov on toiminut vanhempana tutkijana Pietarissa Venäjän tiedeakatemian kasvitieteellisen instituutin (Komarov-instituutin) kasvikokoelmissa. Sennikov kuuluu myös useampiin Suomen, Venäjän ja Baltian maiden tieteellisiin järjestöihin.

Sennikov valmistui vuonna 1995 luonnontieteiden maisteriksi Pietarin valtionyliopistosta ja vuonna 2002 filosofian tohtoriksi Komarov-instituutista.

Sennikovin tutkimustyö keskittyy putkilokasvien taksonomian, fylogenian, levinneisyyden ja nimistön tutkimiseen. Taksonomian osalta hän on keskittynyt erityisesti asterikasvien Cichorieae- ja Cardueae-tribuksiin sekä ruusukasvien Malinae-alatribukseen. Sennikov on tutkinut muun muassa keltanoiden, salaattien, tuhkapensaiden ja pihlajien taksonomiaa. Kasvimaantieteellisesti Sennikov on keskittynyt lähinnä Euroopan sekä Keski- ja Kaakkois-Aasian alueisiin, tarkemmin sanottuna Suomen, Venäjän, Kirgisian, Uzbekistanin ja Vietnamin kasvistoon.

## Lähteet
Pedro Nunes

**Pedro Nunes** voi tarkoittaa seuraavia:

;henkilöitä:
* Pedro Nunes (1492–1577), portugalilainen matemaatikko, maantieteilijä ja tähtitieteilijä
* Pedro Nunes (s. 1988), brasilialainen moottoriurheilija

;muita merkityksiä:

* NRP Pedro Nunes (1934), Portugalin laivaston aviso
* Pedro Nunes -luokka, Portugalin laivaston alusluokka 1930-luvulla.
Velan vaihtaminen luontoon

**Velan vaihtaminen luontoon** on rahoitustransaktio, jossa osa kehitysmaan ulkomaanvelasta annetaan anteeksi vastineeksi paikallisista investoinneista ympäristönsuojelutoimiin.

## Historia
Käsitteen synty sai pohjansa 1987 kun Thomas Lovejoy World Wildlife Fundista halusi käsitellä kehitysmaiden velkaantumisongelmia ja sen ympäristölle haitallisia vaikutuksia.  Latinalaisen Amerikan velkakriisin ja sen vuoksi voimakkaasti velkaantuneiden maiden ympäristönsuojelukyvyn jyrkän heikkenemisen myötä Lovejoy ehdotti, että velan vähentäminen ja luonnonsuojelun edistäminen voitaisiin tehdä samanaikaisesti. Siitä lähtien, kun Conservation Internationalin ja Bolivian välillä tehtiin ensimmäinen velan vaihtaminen luontoon vuonna 1987, monet kansalliset hallitukset ja luonnonsuojelujärjestöt ovat ryhtyneet toimiin velan vaihtaminen luontoon- rahoituksen kannustamiseksi. Suurin osa vaihdoista tapahtuu trooppisissa maissa, joissa on monia erilaisia kasvi- ja eläinlajeja.  Lisäksi maissa, jotka ovat tehneet velan vaihtamista luontoon, on tyypillisesti useita uhanalaisia tai uhanalaisia lajeja, metsien häviäminen on nopeaa ja poliittiset järjestelmät ovat demokraattisia ja suhteellisen vakaita.  

## Prosessi
Velan vaihtaminen luontoon -sopimusten rahoitusmekanismi on rahoittajien, velallisen maan kansallisen hallituksen ja varoja käyttävän luonnonsuojeluorganisaation välinen sopimus. Velkaantuneen maan hallitus hyväksyy maksuaikataulun anteeksiannetun velan määrästä, joka maksetaan yleensä maan keskuspankin kautta. 

## Katso myös

*Vihreä imperialismi

## Viitteet
Maakuntavaltuusto

**Maakuntavaltuusto** on Suomessa maakunnallinen päätöksentekoelin, joka vastaa valtuuston asemaa kunnassa. Maakuntavaltuusto vastaa maakunnan taloudesta ja toiminnasta. Ensimmäinen maakuntavaltuusto aloitti toimikautensa 1. maaliskuuta 2018. Maakuntaa johtaa maakuntajohtaja maakuntahallituksen alaisuudessa.

Maakuntavaltuuston päätösvaltaan kuuluvat seuraavat asiat:
* maakuntastrategia
* hallintosääntö
* talousarvio ja taloussuunnitelma
* omistajaohjauksen periaatteet ja konserniohje
* maakuntien yhteistyösopimus

Valtuuston koko vaihtelee maakunnan asukasluvun mukaan seuraavasti:
* Enintään 200 000 asukasta: vähintään 59 valtuutettua 
* 200 001– 400 000: 69 valtuutettua
* 400 001 – 600 000: 79 valtuutettua
* 600 001 – 800 000: 89 valtuutettua
* yli 800 000: vähintään 99 valtuutettua.

## Lähteet
Maakuntahallitus

**Maakuntahallitus** on Suomessa maakunnallinen toimielin, joka johtaa maakunnan käytännön toimintaa, hallintoa ja taloutta. Maakuntahallituksen alaisena on maakuntajohtaja. Sote-tehtävissä maakuntahallitukselle kuuluu maakunnan konserniyhtiöt konserniohjaus. Maakuntajohtaja tekee esitykset maakuntajohtajalle.

## Lähteet
Christian Sundman

**Carl Christian Rötger Sundman** (13. tammikuuta 1933 Helsinki – 15. huhtikuuta 1994 Espoo) oli suomalainen yritysjohtaja, joka sai kauppaneuvoksen arvonimen. 

Sundmanin vanhemmat olivat pankinjohtaja Carl Gustav Sundman ja Ruth Margit Selinda Nordberg ja puoliso vuodesta 1957 Ritva Marina Schlüter, kauppaneuvos Hans Schlüterin tytär. Sundman tuli ylioppilaaksi Brändö svenska samskolasta 1953 ja valmistui insinööriksi Tekniska Läroverket i Helsingforsista 1958. Hän oli ensin appensa perustaman Oy HTH-yhtymä Ab:n osastopäällikkö 1958–1961 ja sitten toisen appensa perustaman yhtiön Oy Teräskonttorin konemyynti-insinööri 1961–1969, varatoimitusjohtaja 1970–1974 ja toimitusjohtaja ja hallituksen jäsen vuodesta 1975. Sundmanilla oli myös luottamustehtäviä. Sotilasarvoltaan hän oli reservin korpraali. Kauppaneuvoksen arvonimen Sundman sai 1983. Hänet tunnettiin myös aktiivisena filatelistina.

## Lähteet
Timo Sipilä

**Timo Juhani Sipilä** (5. elokuuta 1930 Tammela – 27. helmikuuta 1995 Helsinki) oli suomalainen yritysjohtaja, joka sai kauppaneuvoksen arvonimen. 

Sipilän vanhemmat olivat Nuutti Sipilä, aiemmin Molenius, ja Lempi Ylitalo ja puoliso vuodesta 1962 Raija Savolainen. Sipilä kävi Jokioisten pienviljelyskoulun 1952 ja valmistui agrologiksi Mustialan maamiesopistosta 1955. Hän oli Tuottajain Lihakeskuskunnan konttorivirkailija 1956–1959, tukkuosaston osastopäällikkö vuodesta 1959 ja samalla PR- ja tiedotusjohtaja 1974–1986 sekä Lihapihan johtaja vuodesta 1978. Tuottajain Lihakeskuskunnan yhteiskuntasuhteiden johtaja Sipilä oli 1986–1991. Hänellä oli myös asiantuntija- ja luottamustehtäviä. Sotilasarvoltaan Sipilä oli reservin korpraali (1950). Hän sai kauppaneuvoksen arvonimen 1983. 

## Lähteet

## Aiheesta muualla
* *Timo Sipilä 1930–1995*, 1995, Auli Kettunen, Johannes Hellemann, y.m. (toim.)
NYSE American

**NYSE American** on New Yorkissa sijaitseva arvopaperipörssi. Pörssi kuuluu nykyisin useita pörssejä omistavan Intercontinental Exchange -yhtiön (ICE) omistukseen.

NYSE American tunnettiin 2000-luvun alkupuolelle saakka nimellä **American Stock Exchange** (**AMEX**). AMEX oli vielä 1900-luvun alkupuolelle vakavasti otettava kilpailija New Yorkin pörssille (NYSE). 1990-lukuun mennessä suurimmat yhtiöt kuitenkin siirtyivät pääasiassa New Yorkin pörssiin tai teknologiapainotteiseen Nasdaqiin, ja American Stock Exchangen yhtiötarjonta alkoi keskittyä pieniin ja keskisuuriin yhtiöihin.

Vuoteen 2008 saakka American Stock Exchangen omistivat pääasiassa pörssissä noteeratut yhtiöt. Tammikuussa 2008 New Yorkin pörssin tuolloin omistanut NYSE Euronext kertoi ostavansa American Stock Exchangen 260 miljoonalla dollarilla. Yritysoston jälkeen pörssi toimi hetken aikaa nimellä **NYSE MKT**, kunnes se vuonna 2013 sai nykyisen nimensä NYSE American. 

## Lähteet
Charles Shaughnessy

**Charles Shaughnessy** (s. 9. helmikuuta 1955 Lontoo, Englanti) on brittiläis-yhdysvaltalainen näyttelijä.

Shaughnessy on käsikirjoittaja-tuottaja Alfred Shaughnessyn ja näyttelijä Jean Lodgen lapsi. Hänellä oli 16-vuotiaana päärooli koulunäytelmässä *[[Kauppamatkustajan kuolema]]*, mikä sai hänet kiinnostumaan näyttelijän ammatista. Shaughnessy muutti Englannista Yhdysvaltoihin 1980-luvun alussa, ja vuonna 1984 hän alkoi näytellä Shane Donovania *[[Päivien viemää]]* -saippuasarjassa. Hän esiintyi siinä kahdeksan vuoden ajan. 1990-luvulla Shaughnessy esitti Fran Drescherin kanssa pääosaa komediasarjassa *[[Nanny]]*.

Shaughnessy voitti vuonna 2002 Daytime Emmy -palkinnon Disney Channelin animaatiosarjasta *Stanley*, jossa hän oli Dennis-nimisen kultakalan ääninäyttelijä. Muita televisiorooleja Shaughnessylla on ollut esimerkiksi sarjoissa *[[Castle (televisiosarja)|Castle]]*, *[[General Hospital]]*, *[[Hulluna sinuun]]*, *[[Mad Men]]* ja *[[Mutsin kyydissä]]*. Shaughnessy on näytellyt myös televisioelokuvissa ja teatterissa. Vuonna 2003 hän teki Broadway-debyyttinsä Tony-palkitussa musikaalissa *Urinetown*.

## Yksityiselämä
Shaughnessy on naimisissa Susan Fallenderin kanssa. He avioituivat vuonna 1983, ja heillä on kaksi tytärtä.

Vuonna 2007 Shaughnessy peri serkultaan aatelisarvon *Shaughnessyn paroni* ().

## Lähteet

## Aiheesta muualla
*
TUL Cup 2022

**TUL Cup 2022** oli 79. kerran järjestetty Suomen Työväen Urheiluliiton jalkapallomestaruuskilpailu. Koronaviruspandemian johdosta turnaus järjestettiin ensimmäisen kerran sitten vuoden 2019. Turnaukseen ilmoittautui seitsemän joukkuetta. Loppuottelussa Toukolan Teräs voitti Tampereen Pallo-Veikot maalein 2-0 ja saavutti ensimmäisen TUL:n mestaruutensa. 

## Joukkueet

## Ottelut
### 1. kierros

### Välierät

### Pronssiottelu

### Loppuottelu

ToTe:n joukkue: Edward Fernández Poolan, Emilio González Jalonen, Tatu Haglund, Antti Hyttinen, Olli Jantunen, Joakim Julie, Marko Katainen, Oheneba Kessey, Oskari Kokkila, Moses Kumah, Akseli Lehtonen, Onni Mannila, Mohammed Muntari, Rasmus Niemi, Ilmari Olin, Arttu Rantala, Oliver Reitala, Roni Rinne, Mohammadi Rohullah, Joona Rämö, Ville Saikkonen (mv), Petteri Saloranta, Anton Salovuori, Emil Salovuori, Emir Shabani, Mirko Sillanpää, Maksim Tynni (mv). Päävalmentaja: Janne Reitala.

## Lähteet
Kristinusko Pohjoismaissa

**Kristinusko** on Pohjoismaiden yhteiskunta- ja kulttuurikehityksen tärkeimpiä osatekijöitä. Kristinuskon merkitys on ilmennyt erityisesti siirryttäessä kristinuskoon. Kirkko ja kristinusko ovat vaikuttaneet Pohjoismaiden kehitykseen aina 1900-luvulle saakka. Nykyaikaisessä kehityksessä perinteisen uskonnon rooli on ollut vähäisempi julkisessa elämässä.

## Historia
### Kristinuskon saapuminen Pohjoismaihin
Kristinusko levisi Pohjoismaiden keskuudessa vuosien 800–1200 aikana, mutta alueen pohjoisosiin kristinusko levisi vasta paljon myöhemmin. Kristinusko saapui Pohjoismaihin kolmesta eri suunnasta. Kristilisiä vaikutteita saatiin erityisesti Brittein saarilta, jonka vaikutteet olivat voimakkaimpia kristinuskoon siirryttäessä. Muodollista lähetystyötä tehtiin myös Euroopan mantereelta, jonka vaikutus oli myöhemmin hallitseva. Kreikkalaiskatolinen kristinusko alkoi vaikuttaa Suomessa ja Itämeren maissa.

Kristinuskon alkuvaihessa pohjoismaiseksi kulttuurialueeksi käsitettiin erityisesti nykyinen Tanska sekä Norjan ja Ruotsin eteläiset osat. Lännessä siihen kuuluivat Brittein saaret sekä Färsaaret, Islanti ja Grönlanti.

Kristinuskon vahvistumisen aikaan myös pohjoismaalaisten yhteenkuuluvuus vahvistui. Keskusvalta vahvistui joka maassa ja samalla perustettiin kirkollisia laitoksia, joilla oli vakituiset puitteet. Kristillinen etiikka tuli pohjoismaiselle elämänkatsomukselle ominaiseksi ja samalla pohjoismaalaiset loivat aiempaa laajempia suhteita ulkovaltoihin.

### Kirkon valitustyö

Pohjolan arkkihiippakuntien perustaminen oli ratkaisevaa kirkon kehitykselle. Näin kirkko kykeni toimimaan Pohjoismaissa kansainvälisen kirkon itsenäisenä yksikkönä. Ensimmäinen arkkipiispanistuin perustettiin Tanskan Lundiin vuonna 1104. Seuraava arkkihiippakunta perustettiin Norjan Nidarosiin vuosina 1152–1153. Norjan hiippakunnista kuusi sijaitsi Norjan ulkopuolella ja samalla muodostui pohjoismainen etupiirialue, jota hallitsi pohjoismainen kieli ja kristinusko.

## Katso myös
* Kristinusko Norjassa
* Kristinusko Ruotsissa
* Kristinusko Suomessa
* Kristinusko Tanskassa

## Lähteet
* 

### Viitteet
Yovogan

**Yovogan** tai **yévogan** tarkoitti Dahomeyn kuninkaan myöntämää virkanimitystä henkilölle, jonka tehtävänä oli hoitaa yhteyksiä eurooppalaisiin kauppiaisiin. Yovogan oli "Valkoisten miesten päällikkö". Ensimmäinen yovogan nimitettiin vuonna 1733. 

Dahomeyn yovogan asui rannikkokaupungissa Ouidahissa ja toimi siellä kauppaa käyvien eurooppalaisten yhteyshenkilönä. He olivat vastuussa verojen keräämisestä kuninkaalle Ouidahissa olevilta kauppiailta. Niitä olivat myös Dahomeyn hallitsijan vaatimat lisävarat kuninkaallisiin hautajaisiin tai vuosittaisiin seremonioihin. Yovogan raportoi kontakteista eurooppalaisten kanssa Dahomeyn hoville ja edusti kuninkaan intressejä. Heidän velvollisuuksiinsa kuului kaikkien laivojen "satamamaksun" kerääminen, kuninkaan orjien myyminen sekä muiden kuningaskunnan velvollisuuksien hoitaminen, laivojen sopimusten hoitaminen, kerättyjen varojen (kuten kaurikotiloiden) siirto turvallisesti pääkaupunkiin sekä rannikon orjakauppiaiden tuomien uusien tavaroiden näytteiden toimittaminen hoville.

Tegbesu mestautti viisi yovogania.

Yovoganeista tunnetuin, luotettavin ja voimakkain oli "brasilialainen" Francisco de Souza.
## Lähteet
Do You Hear the People Sing?

**Do You Hear the People Sing?** (alkujaan ) on *[[Les Misérables (musikaali)|Les Misérables]]* -musikaalin tunnetuimpia musiikkikappaleita. Kappaleesta on tehty versioita usealla eri kielellä, ja sitä käytetty protestilauluna ympäri maailman.

## Protestilauluna
Laulua on käytetty protestilauluna muun muassa seuraavissa:
* Turkin mielenosoitukset 2013
* Ukrainan vallankumous 2014
* Hongkongissa vuoden 2014 ja vuosien 2019–2020 mielenosoituksissa

## Lähteet
Metyylieugenoli

**Metyylieugenoli** (C11H14O2) on aromaattisiin eettereihin kuuluva orgaaninen yhdiste. Yhdistettä käytetään muun muassa hajusteissa ja aromiaineena.

## Ominaisuudet, valmistus ja käyttö
Huoneenlämpötilassa metyylieugenoli on väritöntä tai hieman kellertävää nestettä. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin. Metyylieugenolilla on kukkaismainen tuoksu. Luonnossa ainetta esiintyy yli 450 kasvin kukissa, lehdissä, eteerisissä öljyissä tai juurissa. Useat niistä ovat yrttejä tai mausteita kuten sitruunaheinä, basilika, rakuuna, fenkoli ja laakeripuu. Kukkivissa kasveissa metyylieugenoli toimii pölyttäjähyönteisiä, erityisesti kärpäsiä, houkuttelevana kemikaalina.

Metyylieugenolia valmistetaan kemiallisesti eugenolia metyloimalla. Yhdistettä käytetään muun muassa kukkaistuoksujen ainesosana, elintarvikkeiden aromiaineena ja hyönteisansoissa houkuttimena.

## Lähteet

## Aiheesta muualla
* PubChem: Methyleugenol 
* Human Metabolome Database (HMDB): Methyleugenol 
* Food Component Database (FooDB): Methyleugenol 
* Kyoto Encyclopedia of Genes and Genomes (KEGG): Methyleugenol 
* Dr. Duke's Phytochemical and Ethnobotanical Databases: Methyl-eugenol 
* Pherobase: Floral Compound - methyl eugenol 
* Pherobase: Semiochemical - methyl eugenol
Nayef Aguerd

**Nayef Aguerd** (, s. 30. maaliskuuta 1996 Kenitra, Marokko) on marokkolainen jalkapalloilija, pelipaikaltaan keskuspuolustaja. Hän edustaa Ligue 1:ssä pelaavaa Olympique de Marseillea ja kuuluu myös Marokon jalkapallomaajoukkueeseen.

## Seurajoukkueura
Aguerd pelasi nuoruudessaan Mohammed VI Academyssa. Vuosina 2013−2018 hän edusti Marokon pääsarjaseura FUS Rabatia, jossa pelasi 72 Botolan ottelua ja teki viisi maalia. FUS:n voittaessa Marokon-mestaruuden kaudella 2015−2016 hän viimeisteli pelaamissaan 18 ottelussa kaksi maalia. Afrikan Mestarien liigassa hän pelasi seuraavalla kaudella kaksi ottelua ja teki yhden maalin.

Aguerd siirtyi 1,6 miljoonan euron siirtosummalla ranskalaiseen Dijoniin kesällä 2018. Hän pelasi seurassa kahden kauden aikana 25 Ligue 1:n ottelua ja teki neljä maalia. Hän siirtyi saman sarjan Rennesiin neljällä miljoonalla eurolla kesällä 2020, ja pelasi kahdessa kaudessa 66 Ranskan pääsarjaottelua, joissa viimeisteli viisi maalia. Mestarien liigassa hän pelasi neljä ottelua.

Aguerd siirtyi Englannin Valioliigan West Hamiin 35 miljoonan euron siirtosummalla kesällä 2022. Hän oli debyyttikaudellaan loukkaantumisen vuoksi sivussa kentiltä lokakuun loppuun saakka. Kaikkiaan hän pelasi 18 valioliigaottelua ja teki kaksi maalia. West Hamin voittamassa Konferenssiliigassa hän pelasi kahdeksan ottelua avauskokoonpanossa, loppuottelu mukaan lukien. Kaudella 2023–2024 hän pelasi Valioliigassa 21 ottelua, kaikki avauskokoonpanossa, ja teki yhden maalin. Helmikuun jälkeen hän pelasi vain kaksi liigaottelua. Eurooppa-liigassa pelaamissaan kuudessa ottelussa hän teki yhden maalin.

Elokuussa 2024 Aguerd siirtyi West Hamista espanjalaiseen Real Sociedadiin lainalle kauden 2024–2025 kattaneella lainasopimuksella. Hän pelasi 21 Primera Divisiónin ottelua, kaikki avauskokoonpanossa. Eurooppa-liigassa hän pelasi 11 ottelua, joista yhdeksän avauskokoonpanossa. Elokuussa 2025 hän pelasi vielä kaksi valioliigaottelua West Hamissa.

Aguerd siirtyi Ligue 1:n Olympique de Marseilleen 23 miljoonan euron siirtosummalla syyskuussa 2025.

## Maajoukkueura
Aguerd pelasi ensimmäisen ottelunsa Marokon jalkapallomaajoukkueessa Albaniaa vastaan elokuussa 2016. Hän pelasi vuoden 2018 African Nations Championship -turnauksessa neljä ottelua Marokon hopeajoukkueessa. Ensimmäisen maaottelumaalinsa hän viimeisteli MM-karsintaottelussa Sudania vastaan syyskuussa 2021. Hän pelasi täyden peliajan Marokon kaikissa viidessä ottelussa vuonna 2022 järjestetyissä Afrikan-mestaruuskilpailuissa. Qatarin MM-kilpailuissa 2022 Marokko selviytyi kaikkien aikojen ensimmäisenä afrikkalaismaana MM-kilpailujen välieriin ja Aguerd oli avauskokoonpanossa Marokon neljässä ensimmäisessä ottelussa mutta loukkaantui neljännesvälierän varsinaisen peliajan loppupuolella eikä pelannut turnauksessa enää sen jälkeen. Afrikan-mestaruuskilpailuissa 2023 hän pelasi Marokon kaikki neljä ottelua. Vuoden 2025 Afrikan-mestaruuskilpailuissa Aguerd pelasi kaikki Marokon seitsemän ottelua. Kaikkiaan hän on 4. helmikuuta 2026 mennessä pelannut 64 maaottelua ja tehnyt kaksi maalia.

## Lähteet
Asteekkikotkan ritarikunta

**Asteekkikotkan ritarikunta** () on meksikolainen ritarikunta, joka perustettiin vuonna 1933. Meksikon presidentti myöntää sitä kunnianosoituksena ulkomaalaisille henkilöille, jotka ovat tehneet merkittäviä tekoja Meksikon hyväksi. Ritarikunta on Meksikon korkein mahdollinen ulkomaalaisille jaettava kunnianosoitus. Maan presidentti toimii virkansa puolesta ritarikunnan suurmestarina ja vastaa uusista nimityksistä.

Ritarikuntaa uudistettiin vuonna 2011, jolloin siinä olevien luokkien määrä laskettiin kahdeksasta kuuteen. Ritarikunnan tunnuksissa esiintyvä käärmettä nokassaan pitelevä kotka on asteekkien sivilisaation symboli, joka esiintyy myös Meksikon vaakunassa ja lipussa. Nykyään kunnianosoitusta jaetaan kuudessa luokassa ja ritarikunnan nauha on keltainen:

## Lähteet
Radamés Gnattali

**Radamés Gnattali** (26. tammikuuta 1906 Porto Alegre – 13. helmikuuta 1988 Rio de Janeiro) oli brasilialainen säveltäjä, pianisti ja sovittaja.

Gnattalin äiti oli pianisti ja isä Porto Alegreen asettunut italialainen maahanmuuttaja. Gnattali opiskeli alun perin pianon- ja viulunsoittoa, sitten myös kitaran- ja cavaquinhonsoittoa. 9-vuotiaana hän voitti palkinnon nuoriso-orkesterin johtamisesta itse tekemiensä sovitusten esityksissä. 14-vuotiaana hän pääsi Porto Alegren konservatorioon, jossa hän sai opintonsa valmiiksi vuonna 1924. Gnattali alkoi tämän jälkeen pitää pianoresitaaleja Rio de Janeirossa, jossa myös jatkoi opintojaan. Hän asettui sinne pysyvästi 1930-luvun alussa ja debytoi siellä säveltäjänä teoksellaan *Rapsódia Brasileira*. Vuonna 1936 Gnattali aloitti työskentelyn Brasilian kansallisen radioaseman palveluksessa. Siellä hän toimi kolmenkymmenen vuoden ajan. 1960-luvulla Gnattali palkattiin televisioverkostoon, jossa hän työskenteli yksitoista vuotta. Vuonna 1983 hänelle myönnettiin Prêmio Shell (Shell-palkinto).

Gnattali oli tuottelias säveltäjä, jonka tuotannon joukossa on sinfonioita, lukuisia konserttoja (muun muassa kuusi konserttoa kitaralle), kamarimusiikkia (kuten jousikvartettoja), pianomusiikkia ja lauluja. Hän rikkoi urallaan klassisen ja populaarimusiikin rajoja.

## Lähteet
Tarmo Peltokoski

**Tarmo Peltokoski** (s. 2000 Vaasa) on suomalainen kapellimestari ja pianisti, joka on nimitetty moneen merkittävään tehtävään eri puolilla Eurooppaa.

Yli kahdeksankymppinen kapellimestarien kouluttaja Jorma Panula ja 14-vuotias pianisti Peltokoski tapasivat Vaasassa, jossa Panula piti mestarikurssia. Panula vakuuttui Peltokosken kyvyistä ja kehotti tätä osallistumaan mestarikursseilleen muuallakin Suomessa. Innostus musiikkiin sai Peltokosken jättämään lukion kesken ja samoin jäi kesken opiskelu Sibelius-Akatemian kapellimestariluokalla houkuttelevien työtarjousten vuoksi. Päämääränään 11-vuotiaana Richard Wagnerin musiikista innostunut Peltokoski pitää tilannetta, jossa hän johtaisi pääasiassa tämän kokonaisvaltaisia oopperoita.

Yhden ensimmäisistä töistään kapellimestarina Peltokoski teki Manilassa Filippiineillä 2019. Kaukainen matkakohde valikoitui työskentelypaikaksi siksi, että Peltokosken äiti on kotoisin Filippiineiltä.

Tammikuussa 2022 Peltokoski nimitettiin Deutsche Kammerphilharmonie Bremenin päävierailijaksi sekä toukokuussa Latvian kansallisorkesterin ylikapellimestariksi ja taiteelliseksi johtajaksi.

Keväällä 2022 kapellimestari Valeri Gergijevin länsimaiset yhteistyökumppanit alkoivat ottaa etäisyyttä häneen, sillä hänet tunnettiin Ukrainaan hyökänneen Venäjän presidentin Vladimir Putinin tukijana ja ystävänä, joka ei tuominnut menettelyä. Yhteistyöstä luopui esimerkiksi Rotterdamin filharmonikot, joka alkoi etsiä sovittuun esiintymiseen korvaavaa kapellimestaria. Orkesteri päätyi nuoreen Tarmo Peltokoskeen, jolla jo oli kokemusta eurooppalaisten sinfoniaorkestereiden johtamisesta. Hänen oli tarkoitus johtaa yhteensä neljä konserttia, mutta toisen konsertin väliajalla filharmonikkojen pääjohtaja kysyi Peltokoskea orkesterin päävierailijaksi. Syyskuussa 2022 sopimus julkistettiin.

Peltokoski vieraili Ranskassa johtamassa Orchestre National du Capitole de Toulousea eli Toulousen kansallisorkesteria kaksi kertaa 2022. Saman vuoden joulukuussa hänet nimitettiin orkesterin musiikilliseksi johtajaksi siten, että hänen viisivuotinen kautensa alkaa syyskuussa 2024 ja päättyy elokuussa 2029. Ensimmäisen konserttikauden hän työskentelee nimikkeenään tuleva musiikillinen johtaja ja sitten vasta musiikillisena johtajana, joka johtaa orkesteria 12–14 viikkoa vuodessa. Sopimukseen kuuluu myös kiertueita, äänitteitä ja kuusi oopperaa Opéra National du Capitolen kanssa viiden vuoden aikana.

Kesällä 2024 Peltokoski valittiin Hongkongin filharmonisen orkesterin musiikilliseksi johtajaksi neljän vuoden ajaksi vuodesta 2026 alkaen. Hän on nuorin tämän orkesterin johtoon valittu kapellimestari kautta aikojen.

## Lähteet
Gösta Bagge

**Gösta Adolfsson Bagge** (27. toukokuuta 1882 Tukholma – 3. tammikuuta 1951 Tukholma) oli ruotsalainen kansantaloustieteen professori ja kokoomuspoliitikko, joka toimi puolueensa puheenjohtajana 1935–1944.

Bagge istui valtiopäivillä toisessa kamarissa 1932–1936 ja ensimmäisessä kamarissa 1937–1947. Lisäksi hän toimi kirkkoministerinä toisen maailmansodan aikaisessa koalitiohallituksessa 1939–1944.
## Lähteet

## Aiheesta muualla

* Svenskt biografiskt lexikon
Zakaria Aboukhlal

**Zakaria Aboukhlal** (, s. 18. helmikuuta 2000, Rotterdam, Alankomaat) on alankomaalais-marokkolainen jalkapalloilja, pelipaikaltaan hyökkääjä. Hän edustaa Ligue 1:ssä pelaavaa Toulousea ja kuuluu myös Marokon jalkapallomaajoukkueeseen.

## Seurajoukkueura
Aboukhlal pelasi Willem II:n ja PSV Eindhovenin juniorijoukkueissa. PSV:n alle 21-vuotiaiden joukkueessa hän pelasi Eerste divisiessä 25 ottelua ja teki yhdeksän maalia. PSV:n edustusjoukkueessa hän pääsi Eredivisien otteluissa kahdesti vaihdosta kentälle vuonna 2019. Hän siirtyi AZ Alkmaariin kahdella miljoonalla eurolla elokuussa 2019. Hän pelasi kolmen kauden aikana 67 Alankomaiden pääsarjaottelua, joissa teki kahdeksan maalia. Hän pelasi kuusi ottelua sekä Eurooppa-liigassa että Konferenssiliigassa. Hän siirtyi ranskalaiseen Toulouseen kahdella miljoonalla eurolla kesällä 2022. Toulousessa Aboukhlal saavutti kansainvälistä huomiota kieltäydyttyään pelaamasta liigaottelussa Nantesia vastaan koska Toulousen pelipaidassa oli homofobian vastaisen kampanjan tunnus. Marokkolainen Achkayen-uutissivusto syytti vuonna 2022 Aboukhlalia myös yrityksistä käännyttää joukkuetovereitaan ääri-islamilaiseen salafismiin, Marokon jalkapalloliitto ja Toulouse kuitenkin kiistivät väitteet jyrkästi. Toulouse hyllytti Aboukhlalin edustusjoukkueen tehtävistä määräämättömäksi ajaksi toukokuussa 2023 kun tuli julki että hän oli ollut osallisena naisvihamielisessä välikohtauksessa Toulousen varapormestari Laurence Arribagén kanssa Toulouse FC:n juhliessa Ranskan cupin voittoa kaupungintalolla huhtikuussa. Arribagén, jonka aviomies on Toulouse FC:n pelaajalegenda Dominique Arribagé, pyydettyä joitakin joukkueen pelaajia käyttäytymään rauhallisemmin, Aboukhlal oli väitetysti vastannut Arribagélle ettei naisilla ole oikeutta komennella miehiä ainakaan hänen kotonaan.

## Maajoukkueura
Aboukhlal pelasi useissa Alankomaiden ikäkausimaajoukkueissa. Alle 17-vuotiaiden EM-kilpailuissa 2017 hän pelasi neljä ottelua ja teki kaksi maalia. Hän valitsi aikuisiässä kuitenkin Marokon jalkapallomaajoukkueen, mihin hänellä oli oikeus äitinsä syntyperän perusteella. Hän teki maalin ensimmäisessä maaottelussaan Keski-Afrikan tasavaltaa vastaan marraskuussa 2020. Afrikan-mestaruuskilpailuissa 2021 hän pelasi neljä ottelua ja teki yhden maalin. Qatarin MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja Aboukhlal tuli Marokon seitsemästä ottelusta neljässä vaihdosta kentälle ja teki maalin alkulohko-ottelussa Belgiaa vastaan.

Aboukhlal on jouluun 2022 mennessä pelannut 17 A-maaottelua, joissa hän on kaksi kertaa ollut avauskokoonpanossa. Maaleja hän on tehnyt kolme.

## Lähteet
Marokon naisten jalkapallomaajoukkue

**Marokon naisten jalkapallomaajoukkue** edustaa Marokkoa naisten jalkapallon maaotteluissa. Joukkuetta halinnoi Marokon kuninkaallinen jalkapalloliitto ja se pelasi ensimmäisen ottelunsa vuonna 1998. Joukkueen paras saavutus on hopea vuoden 2022 naisten Afrikan-mestaruuskilpailuista.

Marokko pääsi ensimmäistä kertaa MM-kilpailuihin, kun joukkue sijoittui toiseksi naisten Afrikan-mestaruuskilpailuista.

## Arvokisat
### Maailmanmestaruuskilpailut
* 1991–2019 – *Ei selviytynyt karsinnoista*
* 2023 – Neljännesvälierät

### Afrikan-mestaruuskilpailut
* 1991 – *Ei osallistunut karsintoihin*
* 1995 – *Ei osallistunut karsintoihin*
* 1998 – Lohkovaihe
* 2000 – Lohkovaihe
* 2002 – *Ei selviytynyt karsinnoista*
* 2004 – *Ei osallistunut karsintoihin*
* 2006–2018 – *Ei selviytynyt karsinnoista*
* 2022 – Toinen
* 2024 – Isäntämaa

## Lähteet
Aigys

**Aigys** (, ) oli antiikin aikainen kaupunki ja kaupunkivaltio (*polis*) Lakoniassa Kreikassa. Se sijoitetaan nykyisen Megalópolin kunnan alueelle lähelle nykyistä Kamáran kylää.

## Maantiede

Aigys sijaitsi Lakoniassa lähellä Karnion (nyk. Xerílas) -joen alkulähteitä ja Arkadian rajaa. Alun perin se luettiin osaksi Arkadiaa, ja myös nykyisin sen paikka on Arkadian alueyksikön alueella. Strabon ja Stefanos Byzantionlainen lukevat Aigyksen Lakoniaan. Aigyksen kaupunkivaltion hallussa ollut alue tunnettiin nimellä *Aigytis* (). Se oli suhteellisen pienikokoinen, ja sen kooksi on arvioitu alle 25 neliökilometriä. Toisaalta se vaikuttaa alun perin käsittäneen laajemman alueen, mukaan lukien kaikki Maleatiin ja Kromitiin alueiden kylät.

## Historia

Antiikin lähteiden mukaan Aigys tuli osaksi Lakoniaa jo varhain, kun spartalaiset tekivät siitä perioikkikaupungin. Pausaniaan mukaan spartalaiset olisivat vallanneet Aigyksen Arkhelaoksen aikana noin 775–760 eaa., mutta kuvauksessa on jotakin anakronistista, sillä siinä kaupungin kuvataan jo olleen perioikkikaupunki valtauksen aikaan.

Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan huonosti, eikä ole varmuutta siitä, oliko se olemassa poliksena arkaaisella tai klassisella kaudella. On mahdollista, että paikannimi viittasi tuossa vaiheessa lähinnä seudun asukkaisiin yleisesti. Vaikuttaakin siltä, että esimerkiksi Megalopoliin perustamisen aikoihin Maleatiin ja Kromitiin asukkaita, mukaan lukien kaupungit Skirtonion (Skiros?), Malea, Kromnos, Belbina ja Leuktron (Leuktra), kutsuttiin yleisnimityksellä ”aigyslaiset”.

Kaupungin kansalaisesta (tai seudun asukkaasta) käytettiin etnonyymejä *Aigyeus* (), *Aigytēs* (), *Aignatēs* () ja *Aigneus* ().

## Lähteet
Panormos (Megaris)

**Panormos** (, ) oli antiikin aikainen kaupunki Megariissa Kreikassa. Se sijaitsi nykyisen Mándra-Eidyllían kunnan alueella, ja se sijoitetaan lähelle nykyistä Psáthan kylää. Panormos oli pieni satamakaupunki, joka sijaitsi Korintinlahteen kuuluvan Alkyonidienlahden rannalla Pagain ja Aigosthenan kaupunkien välissä, ja sen hallinta oli niiden kiistelyn kohteena.

## Lähteet
Noussair Mazraoui

**Noussair Mazraoui** (; s. 14. marraskuuta 1997 Leiderdorp, Alankomaat) on marokkolainen jalkapalloilija. Hän on pelipaikaltaan laitapuolustaja ja on edustanut kesästä 2024 alkaen seurajoukkuetasolla englantilaista Manchester Unitedia.

Mazraoui kasvoi etelähollantilaisessa Alphen aan den Rijnin kaupungissa ja aloitti pelaamisen sikäläisessä AVV Alphenissa. Hän siirtyi sieltä Alphense Boysiin, mutta hänet haluttiin Ajaxin junioreihin jo 9-vuotiaana. Hän debytoi Ajaxin kakkosjoukkueessa kaudella 2016–2017 ja pääsarjassa Ajaxin ykkösjoukkueessa kaudella 2017–2018. Hän pelasi viiden kauden aikana Eredivisiessä 93 ottelua ja teki niissä kuusi maalia, joista viisi kaudella 2021–2022. Mestarien liigassa hän pelasi 28 ottelua ja teki kolme maalia. Hän voitti Ajaxissa Alankomaiden-mestaruuden 2019, 2021 ja 2022 sekä Alankomaiden cupin 2019 ja 2021. 

Mazraoui siirtyi Ajaxista Bayern Müncheniin kaudeksi 2022–2023.. Hän pelasi avauskaudellaan 19 bundesliigaottelua, joissa teki yhden maalin. Mestarien liigassa hän pelasi viisi ottelua. Hän voitti Saksan-mestaruuden ja DFL-Supercupin. Seuraavalla kaudella hän kärsi lihasvammoista ja pelasi 19 ottelua Bundesliigassa ja kahdeksan peliä Mestarien liigassa. 

Mazraoui siirtyi Englannin Valioliigan Manchester Unitediin 15 miljoonan euron siirtosumnalla elokuussa 2024. Hän pelasi tulokaskaudellaan 37 valioliigaottelua, kolmea vaille kaikki avauskokoonpanossa. Eurooppa-liigassa hän pelasi 14 ottelua avauskokoonpanossa, mukaan lukien tappiollinen finaali. Hän pelasi kauden aikana oikeana ja vasempana puolustajana ja keskikenttäpelaajana sekä keskuspuolustajana, kerran jopa hyökkäävänä keskikenttäpelaajana.  

Mazraoui pelasi Marokon A-maajoukkueessa ensimmäisen kerran syyskuussa 2018. Hän pelasi kolme ottelua Afrikan-mestaruuskilpailuissa 2019. MM-kilpailuissa 2022 Marokko selviytyi kaikkien aikojen ensimmäisenä afrikkalaismaana MM-kilpailujen välieriin ja Mazraoui pelasi avauskokoonpanossa viisi Marokon seitsemästä ottelusta. Hän joutui loukkaantumisen vuoksi jättämään kesken neljännesvälierä- ja välieräottelut ja oli näiden jälkeen kokonaan poissa ensin puolivälieräottelusta ja sitten pronssiottelusta. Hän pystyi lihasvamman vuoksi pelaamaan vain yhden ottelun Afrikan-mestaruuskilpailuissa 2023.

Mazraoui on elokuun 2025 puoliväliin mennessä pelannut 33 A-maaottelua, joissa hän on ollut 28 kertaa avauskokoonpanossa. Hän on maaotteluissaan tehnyt kaksi maalia: marraskuussa 2019 Afrikan-mestaruuskilpailujen karsinnoissa Burundia ja lokakuussa 2020 ystävyysottelussa Kongon demokraattista tasavaltaa vastaan.

## Lähteet
Bura

**Bura** ( tai *Boura*) oli antiikin aikainen kaupunki ja kaupunkivaltio (*polis*) Akhaiassa Kreikassa. Sen tarkkaa sijaintia ei tunneta, mutta se sijaitsi nykyisen Aigiáleian kunnan alueella jossakin lähellä nykyistä Diakoptóa.

## Maantiede

Buran kaupunki sijaitsi kukkulalla, antiikin lähteiden mukaan 40 stadioninmitan päässä Korintinlahden rannasta eli Peloponnesoksen niemimaan pohjoisrannikosta, ja kaakkoon Heliken kaupungista. Strabonin mukaan kaupungissa oli Sybaris-nimellä tunnettu lähde, josta Suur-Kreikassa Sybariin kaupungin lähellä ollut samanniminen joki (nyk. Coscile) sai nimensä. Buran lähellä virtasi myös Buraikos (nyk. Vouraïkós) -joki.

Buran tarkkaa sijaintia ei tiedetä. Sille on ehdotettu kahta sijaintipaikkaa. Yleensä kaupunki sijoitetaan Kástron kukkulalle samannimisen kylän länsipuolelle nykyisen Áno Diakoptón lähellä, linnuntietä noin 5,5 kilometriä etelään Diakoptósta. Toiseksi paikaksi on ehdotettu Vouraïkós-joen itärantaa nykyisessä Ágios Stéfanoksessa.

Buran kaupunkivaltion hallussa olleen alueen kooksi on arvioitu noin 25–100 neliökilometriä.

## Historia

Helike oli yksi alkuperäisen Akhaian liiton dodekapoliin kahdestatoista kaupungista. Kaupungin katsottiin saaneen nimensä Burasta, Ionin ja Heliken tyttärestä. Varhaisin maininta kaupungista on eräässä Aiskhyloksen säkeessä, joka on säilynyt Strabonin kautta. Kaupungin kansalaisesta käytettiin etnonyymejä *Būraios* (), *Būrios* () ja *Būreus* ().

Jo mainitun Sybaris-nimen uudelleenesiintymisen perusteella Bura on saattanut osallistua Suur-Kreikan siirtokuntien perustamiseen. Bura tuhoutui vuoden 373 eaa. maanjäristyksessä, joka tuhosi myös Heliken kaupungin. Kaikkien kaupungin asukkaiden kerrotaan kuolleen, lukuun ottamatta niitä, jotka olivat onnettomuuden tapahtuessa poissa kaupungista sotaretkellä. Palattuaan he rakensivat kaupungin uudelleen. Akhaian liiton uudelleensyntymisen vuonna 280 eaa. aikoihin Buraa hallitsi tyranni. Buralaiset kukistivat hänet vuonna 275 eaa. ja liittyivät Akhaian liittoon. Pausanias kävi Burassa roomalaisella kaudella 100-luvulla jaa.

Buran arkeologisia tutkimuksia on suorittanut École française d’Athènes eli Ranskan arkeologinen instituutti.

## Rakennukset ja löydökset

Pausaniaan mukaan uudelleenrakennetussa Burassa oli Demeterille, Afroditelle, Eileithyialle ja Isikselle omistetut temppelit. Buraikos-joen rannalla Buran ja meren välillä sijaitsi Herakles Buraikoksen oraakkelinluola.

Ovidius sanoo, että Buris-nimisen kaupungin rauniot olisivat olleet edelleen näkyvissä meren pohjassa, samoin kuin Heliken rauniot. Samaa sanoo myös Plinius vanhempi. Tämän on usein tulkittu viittaavan vanhaan Buraan, ja siksi joskus on ajateltu, että se olisi sijainnut rannikolla, ja uusi kaupunki olisi rakennettu enemmän sisämaahan. Pausanias ja Strabon eivät kuitenkaan mainitse vanhan kaupungin sijainneen rannikolla, ja heidän käyttämänsä ilmaisut vaikuttavat todistavan toista.

Nykyisestä Kástrosta ja sen läheltä on löydetty rakennusten perustuksia, kaupungin- ja tukimuurien jäänteitä ja kallioon rakennuksia varten tehtyjä leikkauksia sekä hautoja ja keramiikan sirpaleita.

## Lähteet

## Aiheesta muualla
Drygalskin jäätikkö

**Drygalskin jäätikkö** on Etelämantereen Grahaminmaan Nordenskiöldin rannikolla sijaitseva noin 29 kilometriä pitkä jäätikkö. Kaakossa se rajoittuu Larsenin jäähyllyyn ja lounaassa Worsleynniemeen. Ensimmäisen kerran sen merkitsi karttaan lahtena vuonna 1902 Ruotsin Etelämannerretkikunta. Vuonna 1947 Falkland Islands Dependencies Survey vahvisti alueen olevan todellisuudessa jäätikkö.

Toisessa osassa Etelämannerta sijaitsee Drygalskin jäätikkökieleke.

## Lähteet
Bullet Train

**Bullet Train** on vuonna 2022 ensi-iltansa saanut yhdysvaltalainen komediallinen toimintaelokuva, jonka on ohjannut David Leitch. Se perustuu Kōtarō Isakan romaaniin *[[Maria Beetle]]* (*Bullet Train* Britanniassa ja Yhdysvalloissa), jonka on sovittanut käsikirjoitukseksi Zak Olkewicz. Brad Pitt esittää elokuvassa palkkatappajaa, joka joutuu taistelemaan muita tappajia vastaan luotijunassa. Muita rooleja esittävät muun muassa Joey King, Aaron Taylor-Johnson, Brian Tyree Henry, Andrew Koji, Hiroyuki Sanada, Michael Shannon, Bad Bunny ja Sandra Bullock.

*Bullet Train* sai maailmanensi-iltansa Pariisissa 18. heinäkuuta 2022. Suomen-ensi-iltansa se sai 5. elokuuta 2022. Elokuva oli taloudellinen menestys tuottaen yli 239 miljoonaa dollaria maailmanlaajuisesti. Taloudellisesta menestyksestä huolimatta se sai ristiriitaisen vastaanoton kriitikoilta.

## Näyttelijät

## Lähteet

## Aiheesta muualla
* Virallinen sivusto  
*
Leverettin jäätikkö

**Leverettin jäätikkö** on Etelämantereella sijaitseva noin 80 kilometriä pitkä ja 4,8–6,5 kilometriä leveä jäätikkö. Se rajautuu Stanfordin ja Kalifornian tasankoihin, Tapleyvuoriin, Harold Byrdin vuoriin, Scottin jäätikköön ja Rossin jäähyllyyn. Jäätikön löysi joulukuussa 1929 Byrdin Etelämantereen retkikunta, joka nimesi sen geologi Frank Leverettin mukaan. 

## Lähteet
TUL Cup 2002

**TUL Cup 2002** oli 63. kerran järjestetty Suomen Työväen Urheiluliiton . Mestaruuden voitti FC Jazz, jolle saavutus oli kahdeksas TUL:n mestaruus. Kilpailuun osallistui 17 joukkuetta. Lopputurnaus järjestettiin Porin Karhuhallissa 2.–3. maaliskuuta 2002. Alkulohkojen ottelut pelattiin 2×30 minuutin pituisina ja sijoitusottelut täysimittaisina. 

## Lopputurnaus
### Lohko A

----

----

;Sarjataulukko

### Lohko B

----

----

;Sarjataulukko

## Sijoitusottelut
### Sijat 5-6

----

### Pronssiottelu

----
### Loppuottelu

## Lähteet
Planet Stories

**Planet Stories** oli yhdysvaltalainen tieteistarinoita julkaissut pulp-lehti. Lehden kansikuvat olivat räikeitä, ja useat tarinat olivat tyyliltään avaruusoopperaa. Tunnetuimpia Planet Storiesin kirjoittajia olivat Poul Anderson, Ray Bradbury ja Leigh Brackett 

Planet Stories -lehti alkoi ilmestyä vuonna 1939. Sitä julkaisi Thurman T. Scottin johtama Fiction House -niminen kustantamo, joka oli tuolloin jo vakiintunut kioskikirjallisuuden julkaisija. Yhtiön tunnetuimpia julkaisuja olivat *Action Stories* ja *Wings*-lehdet. Kustantamo oli tauolla lamakauden ajan, mutta jatkoi kustannustoimintaa vuonna 1934. Tuolloin yhtiö alkoi julkaista kioskikirjallisuuden lisäksi myös sarjakuvia, ja Planet Stories –lehden ohessa julkaistiin myös Planet Comics –sarjakuvalehteä.

Planet Stories julkaisi muun muassa Ray Cummingsin, Clifford Simakin, Theodore Sturgeonin, Leigh Brackettin, Isaac Asimovin, Ray Bradburyn ja Poul Andersonin kertomuksia. Vuonna 1952 lehti julkaisi Philip K. Dickin ensimmäisen tieteistarinan *Beyond Lies the Wub*. Planet Stories-lehdessä oli kertomusten lisäksi vakituinen kirjepalsta "The Vizigraph", joka toimi kansainvälisenä keskustelufoorumina tieteiskirjallisuudesta kiinnostuneille. Lehden kuvituksista vastasi aluksi Frank R. Paul. Myöhemmin myös Hannes Bok, Kelly Freas ja Alexander Leydenfrost toimivat lehden kuvittajina.

Planet Stories ilmestyi neljä kertaa vuodessa. Vuonna 1943 ja 1951–1954 kokeiltiin tiheämpää julkaisutahtia. Kesällä 1955 Planet Stories lopetti toimintansa 71 numeron jälkeen.

## Lähteet
Bärgslagsbladet

**Bärgslagsbladet** (lyh. **Bbl**) on ruotsalainen vuonna 1890 perustettu paikallislehti, jonka kotikunta on Köping. Se ilmestyy kolmesti viikossa, on poliittiselta linjaltaan liberaali ja kuuluu Bonnier-konserniin. Lehdellä on yhteinen toimitus Arboga Tidningin kanssa.
## Lähteet

## Aiheesta muualla
* Bärgslagsbladetin ja Arboga Tidningin yhteiset verkkosivut
Odd Einar Dørum

**Odd Einar Dørum** (s. 12. lokakuuta 1943 Oslo) on norjalainen Venstren poliitikko. Hän on istunut suurkäräjillä vuosina 1977–1981 ja 1997–2009 sekä toiminut Norjan liikenne- ja viestintäministerinä 1997–1999 sekä oikeusministerinä 1999–2000 ja 2001–2005. Dørum oli puolueensa nuorisojärjestön Unge Venstren puheenjohtaja 1970–1972 ja itse puolueen puheenjohtaja 1982–1986 sekä 1992–1996.

Odd Einar Dørum (1970) (14626995632).jpg|Dørum vuonna 1970 tultuaan valituksi Unge Venstren puheenjohtajaksi.

## Lähteet

## Aiheesta muualla

* ''Odd Einar Dørum'' Norjan suurkäräjien verkkosivuilla
Jalkapallon maailmanmestaruuskilpailujen 2022 loppuottelu

**Jalkapallon maailmanmestaruuskilpailujen 2022 loppuottelu** oli jalkapallo-ottelu, jossa ratkaisttiin jalkapallon MM-kilpailujen 2022 voittaja. Se oli neljän vuoden välein pelattavien jalkapallon MM-kilpailujen 22. loppuottelu. Se pelattiin Lusailin stadionilla Lusailissa, Qatarissa 18. joulukuuta 2022 Argentiinan ja Ranskan välillä. 

Argentiina johti puoliajan jälkeen 2–0, mutta Ranskan Kylian Mbappén hattutemppu ja Lionel Messin lisämaali Argentiinalle jättivät ottelun tasalukemiin 3–3. Jatkoajan jälkeen Argentiina voitti rangaistuspotkukilpailun 4–2 ja ansaitsi kolmannen maailmanmestaruutensa.  Finaalia kehuttiin laajalti sen vaihtelevasta luonteestaan ja sitä kuvailtiin kaikkien aikojen parhaaksi MM-loppuotteluksi.

## Tie loppuotteluun

## Ottelu
### Tiedot

{| style="width:100%; font-size:90%;"
|

## Lähteet

## Aiheesta muualla
* Virallinen sivusto
Al-Qasas

**Al-Qasas** () eli **Kertomuksen suura** on Koraanin 28. suura ja sisältää 88 jaetta. Nöldeken ikäluokituksessa suura on "mekkalainen", paitsi jakeet 52-55, jotka ovat "medinalaisia". Suuran nimi tulee jakeen 3 sanasta "kertomus". 

## Sisältö
Suura alkaa "mystisillä kirjaimilla" ja kertoo omasta sisällöstään seuraavasti jakeissa 1–3:
#*TSM*
#*Nämä ovat selkeän kirjan jakeita.*
#*Me luemme sinulle kertomuksia Mooseksesta ja Faraosta uskovia varten*.

### Mooseksen tarina
Puolet suuran tekstistä kertoo laajasti Mooseksesta (3–43). Mooses on Koraanissa nimeltä useimmin mainittu profeetta. Häntä koskevat tarinat perustuvat paitsi Vanhaan Testamenttiin myös rabbiiniseen perinteeseen. Koraanissa Mooseksen elämänvaiheita on kuitenkin usein kuvattu eri tavalla. Suurassa 28 tällaisia poikkeamia ovat se, faraon tyttären sijaan Mooseksen löytäjäksi kerrotaan faraon vaimo,  että Mooseksen kerrotaan vastoin rabbiinista perinnettä katuneen, kun hän oli lyönyt kuoliaaksi egyptiläisen, että midianilaisella olisi ollut kaksi tytärtä seitsemän sijaan. 

### Nimettömän profeetan tarina
Jaakko Hämeen-Anttilan mukaan suura kertoo seuraavaksi Muhammedista (jakeet 44-55). Profeetan nimeä ei kuitenkaan mainita, vaan häntä puhutellaan persoonapronominilla "sinä".

### Suuran loppu
Suuran jakeet 56-88 sisältävät useita aiheita, kuten varoituksen uskottomille (56-61), kuvauksen tuomiopäivästä (62-67). Jumalan mahdin esittelyä (68-75) ja yleisiä kehotuksia (83-88). Jakeissa 76-82 kerrotaan Qarunista. Kyseessä on Vanhan Testamentin Korah tai Koorah (4. Moos. 16). Koorah mainitaan myös seuraavassa suurassa (29:39).

## Katso myös

* Luettelo Koraanin suurista

## Lähteet

* 
* 
* 
* 

### Viitteet
Moldovan kansalaisuus

**Moldovan kansalaisuus** on laillinen suhde Moldovan tasavallan ja yksittäisen henkilön välillä. Maassa sovelletaan lähtökohtaisesti ius soli -periaatetta.

## Kansalaisuuden saaminen syntymällä
Kaikki sellaiset henkilöt, jotka ovat syntyneet Moldovassa, ovat syntyperäisiä kansalaisia. Tämä pätee myös niissä tapauksissa, joissa henkilön vanhemmat tai isovanhemmat ovat syntyneet Moldovassa. Vuonna 2023 lakia tarkennettiin siten, että jos lapsi syntyy ulkomaalaisille vanhemmille Moldovan maaperällä, vähintään toisella vanhemmista on oltava oleskelulupa tai vanhemman on oltava kansainvälisen suojelun alainen tai kokonaan valtioton.

Syntyperäisiä tai tunnustettuja kansalaisia ovat myös sellaiset henkilöt, jotka ovat syntyneet Moldovan ulkopuolella ja joiden vanhemmat tai isovanhemmat ovat joko syntyneet Moldovassa tai heidät on karkotettu sieltä vuoden 1940 jälkeen, ovat Moldovan kansalaisia.

## Kansalaisuuden saaminen hakemuksella
Hakemuksen perusteella kansalaisuuden voi saada sellainen vähintään 18-vuotias henkilö, joka täyttää seuraavat ehdot:

* tuntee Moldovan perustuslain
* on läpäissyt kansallisen kielikokeen
* osoittaa omaavansa laillisen tulonlähteen

Hakijalta vaaditaan myös tietty määrä laillista oleskeluaikaa Moldovassa, joka määräytyy seuraavasti:

* perustapauksissa: 10 vuotta 
* Moldovan kansalaisen kanssa naimisissa olevat: kolme vuotta
* Moldovan kansalaisten, jotka ovat hakijan lapsia tai vanhempia, kanssa asuvat hakijat: kolme vuotta
* hakijat, jotka ovat asuneet maassa ennen 18. syntymäpäiväänsä: viisi vuotta
* valtiottomat ja pakolaiset: kahdeksan vuotta

Vuonna 2017 Moldova mahdollisti kansalaisuuden saamisen investoimalla. Hieman kanavasta riippuen 100&nbsp;000–250&nbsp;000 euroa investoivat ulkomaalaiset saattoivat hakea kansalaisuutta. Uusi laki herätti kritiikkiä sen jälkeen, kun presidentti Igor Dodon sanoi venäläiselle liikemiehelle, että tämän tulisi harkita Moldovan kansalaisuutta investoinnin kautta, koska se helpottaisi pääsyä Euroopan unionin alueelle. Laki kumottiin vuonna 2020. Kaikkiaan hakemuksia tuli Moldovan hallituksen mukaan 97.

## Kaksoiskansalaisuus ja kansalaisuuden menettäminen
Moldova on sallinut kaksoiskansalaisuuden vuodesta 2003 lähtien eivätkä moldovalaiset, jotka ottavat vastaan vieraan valtion kansalaisuuden, enää menätä Moldovan kansalaisuuttaan.

Moldovan presidentti voi poistaa kansalaisuuden, mikäli henkilö on saanut sen vilpillisesti, tehnyt vahinkoa valtiolle tai palvellut vapaehtoisesti vieraan valtion asevoimissa. Näissä tapauksissa presidentti ei tarvitse oikeuden päätöstä asian suhteen.

## Lähteet

* 

### Viitteet
Marko Johansson (jalkapalloilija, 1979)

**Marko Johansson** (s. 16. marraskuuta 1979 Pori) on suomalainen entinen jalkapalloilija. Hän oli pelipaikaltaan keskikenttäpelaaja tai keskuspuolustaja.

Johansson pelasi FC Jazzissa kymmenen Veikkausliigan ottelua ja neljä Veikkausliigan karsintasarjan ottelua kaudella 2002. Lisäksi hän edusti alemmilla sarjatasoilla Musan Salamaa, Euran Palloa ja AC Vantaata.

## Lähteet
Marko Johansson (jalkapalloilija, 1998)

**Marko Johansson** (s. 25. elokuuta 1998 Malmö) on ruotsalainen jalkapallomaalivahti, joka edustaa Bundesliigassa pelaavaa VfL Bochumia. Johansson siirtyi seuraa lainalle syyskuussa 2022 Hamburger SV:ta.

## Lähteet

## Aiheesta muualla
*Marko Johansson Soccerway.
MIPI DSI

**MIPI Display Serial Interface** on MIPI Alliancen (alun perin nimestä Mobile Industry Processor Interface) kehittämä määrittely näytön liittämisestä laitteeseen digitaalisella sarjaväylällä. 

Väylää käytetään tyypillisesti mobiililaitteissa LCD-näytön liittämiseen.
Liitin on käytössä Raspberry Pi:n malleissa 3 ja 4.

## Lähteet
Jasmin Selberg

**Jasmin Selberg** (s. 11. elokuuta 1999 Tallinna) on saksalais-virolainen malli ja kauneuskuningatar, joka voitti Miss International -kilpailun vuonna 2022.

## Lähteet

## Aiheesta muualla
*miss-international.org
*
Antero Rantamäki

**Matias Aarno Antero Rantamäki** (6. toukokuuta 1928 Lappajärvi – 19. toukokuuta 2014 Salo) oli suomalainen yritysjohtaja, joka sai kauppaneuvoksen arvonimen. 

Rantamäen vanhemmat olivat maanviljelijä Matti Eemeli Rantamäki ja paperityöntekijä, emäntä Elviira Kotiaho ja puoliso vuodesta 1959 ekonomi Maija-Liisa Tähti. Rantamäki tuli ylioppilaaksi Jämsän yhteiskoulusta 1949 ja valmistui Helsingin kauppakorkeakoulusta ekonomiksi 1953 ja kauppatieteiden kandidaatiksi 1963 ja maisteriksi 1966. Hän oli Metalliteollisuudenharjoittajain Keskus Oy:n varastonhoitajan apulainen 1947–1948, Yhtyneet Paperitehtaat -yhtiön harjoittelija 1949 ja 1951, Rake Oy:n harjoittelija 1952, Suomen Paperitehtaiden Yhdistyksen myyjä 1952–1960 ja prokuristi 1961–1963, Feldmühle AG:n harjoittelija Düsseldorfissa 1954, Maalaiskuntien Liiton, vuodesta 1970 Suomen Kunnallisliitto, liikeosaston osastopäällikkö ja tuotantolaitosten johtaja 1963–1972 ja Kunnallispainon, vuodesta 1982 Kunnallispaino Oy, johtaja vuodesta 1973 ja toimitusjohtaja ja johtokunnan jäsen 1976–1989. Rantamäellä oli myös useita asiantuntija- ja luottamustehtäviä. Sotilasarvoltaan hän oli reservin vänrikki (1950). Kauppaneuvoksen arvonimen Rantamäki sai 1984.  

## Lähteet
Pentti Salonen (kauppaneuvos)

**Pentti Kalle Einari Salonen** (12. marraskuuta 1924 Messukylä – 23. lokakuuta 2006 Tampere) oli suomalainen yritysjohtaja, joka sai kauppaneuvoksen arvonimen. 

Salosen vanhemmat olivat laivuri Lauri Mooses Salonen ja Lydia Emilia Salonen ja puoliso vuodesta 1953 Eeva Annikki Pyrhönen. Salonen kävi keskikoulun Tampereen yhteislyseossa 1940 ja Ahlmanin maamieskoulun 1946 ja valmistui agrologiksi Mustialan maamiesopistosta 1949. Maatalousharjoittelija Ruotsissa hän oli 1949 ja sitten Etelä-Suomen Osuusteurastamon harjoittelija ja ostoasiamies Keravalla 1950–1951, Tuottajain Lihakeskuskunnan Tampereen varaston hoitaja 1951–1954 ja konttorin johtaja 1954–1962, Hämeen Osuusteurastamon toimitusjohtaja 1962–1964, Osuusteurastamo Itikan, vuodesta 1972 Itikka Osuuskunta, myyntipäällikkö 1964–1968, osastonjohtaja 1968–1983, varatoimitusjohtaja 1982–1983 ja toimitusjohtaja ja hallituksen puheenjohtaja 1983–1987 ja Maan Liha Oy:n toimitusjohtaja 1975–1987. Salosella oli myös useita luottamustehtäviä. Sotilasarvoltaan hän oli reservin korpraali. Kauppaneuvoksen arvonimen Salonen sai 1984. 

## Lähteet